Document ID: 32004D0610

KOMISJONI OTSUS,
19. august 2004,
nõukogu määruse (EÜ) nr 1493/1999 alusel Küprose Vabariigi poolt esitatud veinisektori tootmisvõimsuse ülevaate kohta
(teatavaks tehtud numbri K(2004) 3139 all)
(Kehtib ainult kreekakeelne tekst)
(2004/610/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 17. mai 1999. aasta määrust (EÜ) nr 1493/1999 veinituru ühise korralduse kohta, (1) eriti selle artikli 23 lõiget 4,
ning arvestades järgmist:
(1)
Määrus (EÜ) nr 1493/1999 näeb ette eeltingimusena juurdepääsuks istutusõiguste suurendamisele ning ümberstruktureerimise ja ümbermuutmise toetustele, et asjaomane liikmesriik teeb veinisektori tootmisvõimsuse ülevaate. Selle ülevaate esitamine peab olema kooskõlas nimetatud määruse artikliga 16.
(2)
Komisjoni 31. mai 2000. aasta määruse (EÜ) nr 1227/2000, milles sätestatakse veinituru ühist korraldust käsitleva nõukogu määruse (EÜ) nr 1493/1999 üksikasjalikud rakenduseeskirjad tootmisvõimsuse puhul, (2) artiklis 19 nähakse ette ülevaates sisalduva teabe esitamise üksikasjad.
(3)
Küprose Vabariik edastas komisjonile 4. mai 2004. aasta kirjas määruse (EÜ) nr 1493/1999 artikliga 16 ja määruse (EÜ) nr 1227/2000 artikliga 19 sätestatud andmed. Nende andmetega tutvumise järel võib sedastada, et Küprose Vabariik on seega ülevaate koostanud.
(4)
Käesolev otsus ei eelda ülevaates sisalduvate andmete õigsuse tunnustamist komisjoni poolt või ülevaates järgitud õigusaktide ühilduvust ühenduse õigusega. Käesolev otsus ei mõjuta komisjoni võimalikku otsust nende punktide suhtes.
(5)
Käesoleva otsusega ettenähtud meetmed on kooskõlas veinituru korralduskomitee arvamusega,
ON VASTU VÕTNUD KÄESOLEVA OTSUSE:
Artikkel 1
Komisjon täheldab, et Küprose Vabariik koostas veinisektori tootmisvõimsuse ülevaate kooskõlas määruse (EÜ) nr 1493/1999 artikliga 16.
Artikkel 2
Käesolev otsus on adresseeritud Küprose Vabariigile.
Brüssel, 19. august 2004

Labels: 7
18
6